अब मनुल चुडासमा निभाएंगी रानी मरियम का किरदार, बोलीं- चाहती हूं जो प्यार तुनिषा को मिला, वो मुझे भी मिले
TV Actress Tunisha Sharma Suicide Case - Manul Chudasama To Replace Tunisha In Alibaba Dastaan E Kabul Show - तुनिषा शर्मा को गुजरे 2 महीने से ज्यादा हो गए हैं, लेकिन अभी भी उनकी मौत की गुत्थी सुलझ नहीं पाई है। अब जो खबरें हैं उसके मुताबिक, उनके शो अली बाबा: दास्तान-ए-काबुल में मेकर्स ने नई मरियम ढूंढ ली है।
तुनिषा शर्मा को गुजरे 2 महीने से ज्यादा हो गए हैं, लेकिन अभी भी उनकी मौत की गुत्थी सुलझ नहीं पाई है। अब जो खबरें हैं उसके मुताबिक, उनके शो अली बाबा दास्तान-ए-काबुल में मेकर्स ने नई मरियम ढूंढ ली है। तुनिषा शर्मा के रिप्लेसमेंट के तौर पर एक्ट्रेस मनुल चुडासमा को कास्ट किया गया है।
इस दौरान मनुल का कहना है कि वो मरियम के किरदार को नए विजन से लेकर आएंगी। उन्होंने कहा कि वो तुनिषा की जगह कभी नहीं ले सकती बस ऑडियंस से इतना चाहती हैं कि जो प्यार तुनिषा को मिला वहीं प्यार उन्हें भी मिले।
मेरे ख्याल से रिप्लेस शब्द कहना सही नहीं होगा-मनुल
ईटाइम्स की रिपोर्ट के मुताबिक, मनुल अब शो अली बाबा दास्तान-ए-काबुल में राजकुमारी मरियम का किरदार निभाएंगी। मनुल का कहना है तुनिषा के दुनिया छोड़ देने के बाद लोगों का इस किरदार से अलग अटैचमेंट हो गया है। उन्होंने कहा,'इस शो का हिस्सा बनना मेरे लिए बड़ी बात है, मैं इसके लिए शो के मेकर्स का आभार व्यक्त करना चाहूंगी।'
जब उनसे तुनिषा शर्मा की जगह लेने पर सवाल किया तो उन्होंने कहा, 'मेरे ख्याल से रिप्‍लेस शब्‍द का इस्‍तेमाल करना सही नहीं होगा। मैं तुनिषा की जगह नहीं ले सकती बस इसको एक नए विजन के साथ ला रही हूं।'
शो का हिस्सा बनकर एक्साइटेड हैं मनुल
मनुल चुडासमा इससे पहले 'एक थी रानी, एक था रावण' में लीड रोल में नजर आई थीं। ये उनका डेब्यू सीरियल था। इसके अलावा उन्होंने तेनालीराम और बृज का गोपाल जैसे सीरियल्स में भी काम किया है।
अली बाबा के रूप में नई चुनौती के बारे में बात करते हुए बोलीं, 'काम करने को लेकर मेरे अंदर कोई खास घबराहट नहीं है। बल्कि मैं इस शो का पार्ट बनकर काफी रोमांचित हूं। ये चौथा शो है जिसमें मैं लीड रोल प्ले कर रही हूं।'
आज शीजान की जमानत याचिका पर होगी सुनवाई
तुनिषा शर्मा सुसाइड मामले में आरोपी शीजान खान की जमानत याचिका पर आज यानी शुक्रवार को बॉम्बे हाईकोर्ट में सुनवाई होगी। उधर, गुरुवार को वालिव पुलिस स्टेशन की ओर से वसई कोर्ट में 500 पेज की चार्जशीट दायर की गई।
बता दें कि इससे पहले शीजान ने वसई कोर्ट में जमानत याचिका दाखिल की थी, जिसे अदालत ने खारिज कर दिया था। इसके बाद शीजान ने हाईकोर्ट का दरवाजा खटखटाया है।
13 जनवरी को वसई कोर्ट ने खारिज की जमानत याचिका
इससे पहले 13 जनवरी को हुई सुनवाई में वसई कोर्ट ने शीजान की जमानत याचिका खारिज कर दी थी। सुनवाई के दौरान शीजान के वकील ने उन्हें जमानत दिलाने की पूरी कोशिश की। इस दौरान उन्होंने आरोपी के बचाव में कई दावे भी किए। हालांकि कोर्ट ने सभी दलीलों के बावजूद शीजान की जमानत याचिका खारिज कर दी।
तुनिषा ने सेट पर फांसी लगाकर सुसाइड किया था
टीवी एक्ट्रेस तुनिषा ने 24 दिसंबर को शूटिंग के सेट पर फांसी लगाकर खुदकुशी कर ली थी। तुनिषा के खुदकुशी करने के कुछ ही घंटे के बाद उनकी मां की शिकायत पर उनके को-स्टार शीजान मोहम्मद खान को पुलिस ने गिरफ्तार कर लिया था। शीजान पर खुदकुशी के लिए उकसाने का केस दर्ज किया गया है।
बता दें कि, शीजान और तुनिषा करीब 4 महीने से एक-दूसरे को डेट कर रहे थे। एक्ट्रेस की सुसाइड वाली घटना से 15 दिन पहले ही दोनों का ब्रेकअप हो गया था।
तुनिषा केस से जुड़ी ये खबरें भी पढ़ें..
तुनिषा केस में मामा पवन शर्मा का दावा:तुनिषा ने धर्म परिवर्तन के लिए मां से बात की थी, मां-बेटी के झगड़े की बात सरासर झूठ है 
आज 4 जनवरी को तुनिषा शर्मा का बर्थडे है। ऐसे में दैनिक भास्कर ने तुनिषा के मामा पवन शर्मा से बात की है। उन्होंने तुनिषा सुसाइड केस से जुड़े कई अहम खुलासे किए हैं। शीजान की फैमिली ने सोमवार को प्रेस कॉन्फ्रेंस में जिस संजीव कौशल का जिक्र किया था, उस पर मामा पवन शर्मा ने कहा है कि वो तुनिषा के फैमिली फ्रेंड हैं और तुनिषा उनके साथ बहुत अच्छा बाॅन्ड शेयर करती थी। पूरी खबर पढ़ें..